CELEX: 32021D1435
Language: sk
Date: 2021-08-26 00:00:00
Title: Rozhodnutie Politického a bezpečnostného výboru (SZBP) 2021/1435 z 26. augusta 2021 o vymenovaní veliteľa ozbrojených síl misie EÚ pre vojenskú výcvikovú misiu Európskej únie v rámci SBOP v Stredoafrickej republike (EUTM RCA) a o zrušení rozhodnutia (SZBP) 2020/1250 (EUTM RCA/1/2021)

3.9.2021   
               
               
                  SK
               
               
                  Úradný vestník Európskej únie
               
               
                  L 312/1
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2021/1435
         z 26. augusta 2021
         o vymenovaní veliteľa ozbrojených síl misie EÚ pre vojenskú výcvikovú misiu Európskej únie v rámci SBOP v Stredoafrickej republike (EUTM RCA) a o zrušení rozhodnutia (SZBP) 2020/1250 (EUTM RCA/1/2021)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38,
         so zreteľom na rozhodnutie Rady (SZBP) 2016/610 z 19. apríla 2016 o vojenskej výcvikovej misii Európskej únie v rámci SBOP v Stredoafrickej republike (EUTM RCA) (1), a najmä na jeho článok 5 ods. 1,
         keďže:
         
                     (1)
                  
                  
                     Rada rozhodnutím (SZBP) 2016/610 poverila Politický a bezpečnostný výbor (PBV), aby v súlade s článkom 38 Zmluvy o Európskej únii prijímal príslušné rozhodnutia týkajúce sa politickej kontroly a strategického riadenia vojenskej výcvikovej misie Európskej únie v rámci SBOP v Stredoafrickej republike (EUTM RCA) vrátane rozhodnutí o vymenovaní následných veliteľov ozbrojených síl misie EÚ.
                  
               
                     (2)
                  
                  
                     PBV prijal 1. septembra 2020 rozhodnutie (SZBP) 2020/1250 (2), ktorým bol za veliteľa ozbrojených síl misie EÚ pre EUTM RCA vymenovaný brigádny generál Paulo Manuel SIMÕES DAS NEVES DE ABREU.
                  
               
                     (3)
                  
                  
                     Francúzske vojenské orgány 7. júla 2021 navrhli vymenovať brigádneho generála Jacqua LANGLADE DE MONTGROSA ako nástupcu brigádneho generála Paula Manuela SIMÕES DAS NEVES DE ABREUA za veliteľa ozbrojených síl misie EÚ pre EUTM RCA od 14. septembra 2021.
                  
               
                     (4)
                  
                  
                     Vojenský výbor EÚ sa 19. júla 2021 dohodol, že odporučí, aby PBV tento návrh schválil.
                  
               
                     (5)
                  
                  
                     Malo by sa prijať rozhodnutie o vymenovaní brigádneho generála Jacqua LANGLADE DE MONTGROSA. Okrem toho by sa malo zrušiť rozhodnutie (SZBP) 2020/1250.
                  
               
                     (6)
                  
                  
                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami,
                  
               PRIJAL TOTO ROZHODNUTIE:
         
            Článok 1
            Brigádny generál Jacques LANGLADE DE MONTGROS sa týmto od 14. septembra 2021 vymenúva za veliteľa ozbrojených síl misie EÚ pre vojenskú výcvikovú misiu Európskej únie v rámci SBOP v Stredoafrickej republike (EUTM RCA).
         
         
            Článok 2
            Rozhodnutie (SZBP) 2020/1250 sa týmto zrušuje od 14. septembra 2021.
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 26. augusta 2021
            
               
                  Za Politický a bezpečnostný výbor
               
               
                  predsedníčka
               
               S. FROM-EMMESBERGER
            
         
         
            (1)  Ú. v. EÚ L 104, 20.4.2016, s. 21.
         
            (2)  Rozhodnutie Politického a bezpečnostného výboru (SZBP) 2020/1250 z 1. septembra 2020 o vymenovaní veliteľa ozbrojených síl misie EÚ pre vojenskú výcvikovú misiu Európskej únie v rámci SBOP v Stredoafrickej republike (EUTM RCA) a o zrušení rozhodnutia (SZBP) 2019/1113 (EUTM RCA/2/2020) (Ú. v. EÚ L 290, 4.9.2020, s. 14).